kardosdrur/scandi-wiki huggingface dataset:
Gerdrup

Gjerdrup eller Gerdrup er en gammel sædegård, som nævnes første gang i 1151. Gården ligger i Eggeslevmagle Sogn, Slagelse Kommune. Hovedbygningen er opført i 1864-1866 af tømrermester Rudolf Unmack og senere restaureret ved Alf Cock-Clausen.

Gjerdrup Gods er på 799 hektar med Lyngbygaard

Arkitekten G.F. Hetsch udførte i 1840 og 1841 to udkast til Gerdrups hovedbygning (et i klassicistisk stil og et andet i nygotisk), men ingen af disse kom til udførelse, idet ejeren døde. I stedet opførte sønnen den nuværende enkle rødstensbygning, der er inspireret af engelske herregårde.

Ejere af Gjerdrup 

 (1151-1400) Slægten Hvide
 (1400-1417) Jep Jensen Godov
 (1417-1429) Anders Jacobsen Lunge
 (1429-1475) Jørgen Rud
 (1475-1500) Erik Jensen Dyre
 (1500-1529) Anne Eriksdatter Dyre gift (1) Hansen (2) stampe
 (1529-1558) Søren Clausen Stampe
 (1558-1571) Ellen Sørensdatter Stamp gift Hundermark
 (1571-1593) Claus Pedersen Hundermark
 (1593-1611) Peder Clausen Hundermark
 (1611-1617) Erik Clausen Hundermark
 (1617-1638) Anne Clausdatter Hundermark gift Kaas
 (1638-1648) Ellen Clausdatter Hundermark gift Cunningham
 (1648-1651) David Welwood
 (1651-1654) Lorents Cunningham / Hans Welwood
 (1654-1658) Peder Vibe
 (1658-1662) Anna Cathrine Budde gift (1) Vibe (2) Vind
 (1662) Hans Riblt
 (1662-1687) Joachim Frederik Vind
 (1687-1693) Anne Elisabeth Joachimsdatter Vind gift Grubbe
 (1693-1702) Diderich Grubbe
 (1702-1727) Anne Elisabeth Joachimsdatter Vind gift Grubbe
 (1727-1729) Holger Grubbe
 (1729-1731) Diderikke E. Grubbe / Christiane E. Grubbe
 (1731-1735) Christiane baronesse Fuiren gift Harboe
 (1735-1737) Slægten Harboe
 (1737-1739) Oluf Bruun / Jørgen Willumsen
 (1739-1750) Oluf Bruun
 (1750-1755) Simon Borthuus
 (1755-1756) Otto Borthuus
 (1756-1760) Casper Frederik Bülow
 (1760-1782) Morten Iversen Qvistgaard
 (1782-1807) Peter Christoffer Mortensen Qvistgaard
 (1807-1814) Anna Henriette Elisabeth Qvistgaard f. Schow, 2. gang gift de Neergaard
 (1814-1831) Peter Johansen de Neergaard
 (1831-1842) Morten Christen Qvistgaard
 (1842-1870) Victor Emilius Qvistgaard
 (1870-1919) Viggo Johan Qvistgaard
 (1919-1930) Holger Fabricius
 (1930-1953) Kirstine Feyring gift Fabricius
 (1953-1975) Peter Frederik Fabricius
 (1975-1987) Peter Fabricius
 (1987-) Hofjægermester Peter Nicolai Fabricius Melchior

Kilder 
 J. P. Trap: Danmark 5.udgave, Kraks Landbrug

Herregårde i Slagelse Kommune
Herregårde i Sorø Amt
Proportionalitet

Indenfor matematik er to størrelser proportionale, hvis den ene størrelse er en konstant multipel af den anden. I så tilfælde foreligger proportionalitet.

Størrelserne  og  kaldes ligefrem proportionale, hvis , hvor  er en konstant. Dette betyder at forholdet mellem dem er konstant. (se linje)

To størrelser  og  kaldes omvendt proportionale, hvis .  (se hyperbel)

Matematik
Colt M1911

M1911 er en halvautomatisk pistol, i kaliber .45 ACP, og produceret af Colt's Manufacturing Company. Den er designet af John Browning, og var standard tjenestepistol for amerikanske militære styrker fra 1911 til 1985. Den blev brugt under 1. verdenskrig, 2. verdenskrig, Koreakrigen og Vietnamkrigen. I 1924 blev designet forbedret, og den blev indført som M1911A1. I alt indkøbte de amerikanske styrker 2,7 millioner M1911 pistoler mellem 1911 og 1985.

Pistolen er også tilgængelig på det civile marked, også i andre kalibre, så som .38 Super, 9mm parabellum/luger, .400 Corbon.

M1911 er designet ud fra tidligere Colt pistoler i andre kalibre. Den erstattede en del forskellige pistoler og revolvere i de forskellige amerikanske værn. M1911s design og mekaniske opbygning har været forbillede for de fleste pistoler fra det 20. århundrede, og næsten alle moderne pistoler.

I 1985 blev M1911 udfaset, og erstattet af en 9mm pistol, Beretta 92, med den amerikanske militære betegnelse M9.

Pistoler
Våben fra USA
Lillebæltsbroen

Lillebæltsbroen har flere betydninger:

 Lillebæltsbroen (1935) – er navnet på en bro over Lillebælt fra 1935
 Lillebæltsbroen (1970) – er navnet på en bro over Lillebælt fra 1970
 Lillebæltsbroen (dokumentarfilm) – dansk dokumentarfilm fra 1935 instrueret af Marius Holdt
Iris (pigenavn)

Iris er et pigenavn, der stammer fra græsk, hvor Iris er personificeringen af regnbuen og gudernes budbringer. I Danmark bærer omkring 1.100 personer navnet ifølge Danmarks Statistik.

Kendte personer med navnet
Iris Garnov, dansk forfatter.
Iris Murdoch, irsk-engelsk forfatter og filosof.

Pigenavne
Ambrosius-egen

Ambrosius-egen er en 400 år gammel kæmpeeg sydvest for Valdemars Slot ved Nørreskoven på Tåsinge. Egen er opkaldt efter digteren Ambrosius Stub, der omkring 1750 var skriver og huslærer på Valdemars Slot. Ambrosius Stub yndede efter sigende at sidde under egen og læse og skrive.

Den fredede eg er plantet eller sået omkring år 1600 og måler knap 7,5 meter i omkreds.

Ambrosius-egen blev dateret ved en udboring 13. juni 1997, og boreprøven viste, at træet er ca. 400 år gammelt. 

Boreprøven viste også, at træet er i dårlig forfatning. Det indre er meget medtaget af råd, hvilket ses flere steder ved roden. I kronen er der tillige svampelegemer. Alt sammen sikkert forårsaget af, at store grene er knækket af, så vand og fugt har trængt ind og forårsaget forrådnelse. 

Det er derfor et spørgsmål om tid, før træet dør.

Navngivne træer i Danmark
Tåsinge
Tyler Hamilton

Tyler Hamilton (født 1. marts 1971) er en tidligere amerikansk cykelrytter, der blev kendt mens han kørte som hjælperytter for Lance Armstrong på US Postal Service holdet. Hans karriere startede på Coors Light holdet som stagiaire i 1994. I 1995 kørte han som professionel på Montgomery holdet, hvorefter han skiftede til US Postal Service i 1996. 

Det blev ikke til de helt store sejre på US Postal holdet, men han udmærkede sig som en rigtig god hjælperytter i bjergene og en god enkeltstartsrytter. I 1999 vandt han dog Post Danmark Rundt og i 2000 det franske løb Dauphine Libere. 

I 2002 tog Hamilton springet og skiftede til danske Team CSC Tiscali som holdkaptajn. Han udmærkede sig ved at blive nr. 2 samlet i Giro d'Italia. I 2003 fik han sit store gennembrud med sejre i Liege-Bastogne-Liege og Romandiet Rundt. Samtidig blev det også til en flot etapesejr i Tour de France, samt en samlet 4. plads – Det endda med et brækket kraveben, som han pådrog sig på en af de første etaper.

I 2004 brød Hamilton med Bjarne Riis og Team CSC. Han skiftede til det schweiziske hold Team Phonak. Her gentog han sejren i Romadiet Rundt, men faldt helt igennem i årets store mål, Tour de France. Han kom dog igen under de Olympiske lege, hvor han vandt guld i enkeltstartsdiciplinen og under Vuelta a Espana, hvor han fik en etapesejr. I september blev det imidlertid offentliggjort at Hamilton var blevet testet positiv for bloddoping under netop de Olympiske lege og Vuelta a Espana. Sagen fra de Olympiske lege blev dog droppet igen på grund af en procedurefejl, men prøven fra Vuelta a Espana gav den amerikanske rytter en dom på 2 års udelukkelse fra sporten. 

I vinteren 2006 blev det offentliggjort at Hamilton i 2007 igen ville træde ind på den professionelle scene. Denne gang for det nystartede russiske hold Tinkoff Credit Systems. Her kørte han et år, hvorefter han skiftede til amerikanske Rock Racing.

Hamilton erklærede sit karrierestop d. 17. april 2008, efter han var blevet testet positiv for brug af dehydroepiandrosterone. Han fortalte også, at han gennem en årrække havde lidt under en depression.

Referencer

Eksterne henvisninger

Mandlige cykelryttere fra USA
Dopingsager i cykelsport
Danmark Rundt-vindere
Lærdal

Lærdal er en kommune i Vestland fylke i Norge. Kommunen ligger ved Lærdalsfjorden inderst i Sognefjorden. Lærdal grænser i nord til Årdal, i øst til Vang og Hemsedal, i syd til Ål og Hol og i sydvest til Aurland. Lærdalstunnelen på E 16 til Aurland er verdens længste vejtunnel.

Kommunecenteret hedder Lærdalsøyri. Over fjorden ligger Vik og Sogndal.

Stednavnet kommer af norrønt Læradalr, formentlig af et nu forsvundet navn på elven, Lærr.

Historie 
Da Harald Blåtand hørte, at Håkon jarl havde forkastet kristendommen og hærgede i Haralds områder, udrustede Harald en hær og drog nordpå. "I Lærdal i Sogn stod kun fem gårde ubrændte tilbage, og hele folket var flygtet op på fjeldet eller til skoven med alt det, de kunne få med sig."

Vejen over Filefjell ned gennem Lærdalen har siden oldtiden været en af hovedvejene mellem Øst- og Vestlandet. De gamle veje kan stadig ses; den ældste er Sverrestigen, opkaldt efter kong Sverre. Tidligere skal Halvdan Svarte være rejst her fra Valdres på vej til Sogn, senere hans søn Harald Hårfagre, og Olav den Hellige på vej for at kristne Valdres i 1023. Øystein Haraldsson færdedes her i 1157, og i 1183 flygtede Magnus Erlingsson og hans mænd denne vej fra Bergen. I 1212 var baglere på flugt for birkebeinerne, da kong Sverre jagtede dem i Sogn.

Ellers er der den gamle vej gennem Skaret ved Vindhella i nærheden af Borgund stavkirke. Ved Borlaug bro ("Borlo") øverst i dalen fortsætter E 16 over Filefjell til Valdres.

Tusenårssted 

Kommunens tusenårssted er Gamle Lærdalsøyri, et bygningsmiljø fra 17-1800-tallet med 161 fredede bygninger, der blev hårdt rammet af brand i 2014.

Noter

Se også 
 Eldrevatnet
 Lærdalselven

Eksterne henvisninger 
 Kultur i Lærdal på kortfra Kulturnett.no 

Kommuner i Vestland
Kommuner i det tidligere Sogn og Fjordane fylke
Business Education College

Business Education College (BEC) er en dansk handelsskole som tilbyder merkantile ungdomsuddannelser, kurser og efteruddannelser inden for handel, grafik og design samt datamatikeruddannelser på dansk og engelsk. BEC er tilsluttet ENIS-skolerne. 

BEC har en underafdeling BEC Business, og undervisningsstederne BEC Design Hellerup og BEC Design Bornholm.

Skolen hed tidligere  Handelsskolen i Ballerup, men skiftede navn i 2005, skolen ligger centralt i Ballerup – ved Ballerup Station og tilkørselsvejene Ring 4 og Frederikssundsvej.

BEC i tal 
Blev grundlagt i 1987 og har siden 1994 haft til huse i nye bygninger, der til sammen udgør 10.300 kvadratmeter. Institutionen har 1.500 årselever fordelt på 11.000 personer. Der er ansat 150 årsværk. Skolens daglige ledelse er på 8 personer. Skolen har de nyeste it-faciliteter med over 500 pc'er i netværk.

Eksterne henvisninger 
 BEC Business Education College 
 BEC Design Hellerup
 BEC Design Bornholm 

Handelsgymnasier i Danmark
Uddannelsesinstitutioner i Danmark
Ballerup
Etableret i 1987
Sogndal

Sogndal er en kommune og en by i Vestland fylke i Norge. Kommunen ligger langt inde i Sognefjorden og grænser i nord til Jølster, i øst til Luster, i syd til Lærdal og Vik (syd for fjorden), og i vest til Førde. Den 1. januar 2020 blev kommunerne Balestrand, Leikanger og Sogndal lagt sammen under navnet Sogndal.

Indbyggertallet er fordelt på Sogndal (ca. 5000) og Kaupanger (ca. 1500).

Udover at være en fodboldby (Sogndal IL) bliver Sogndal kaldt »saftbygda«, på grund af Lerum Konserves AS, som har afdelinger både i Sogndal og på Kaupanger. 20 km fra centrum ligger Sogndal Lufthavn, Haukåsen.

Sogndal fik i 2007 ny tunnel.

Kaupanger har en af Norges ældste stavkirker.

Tusenårssted 
Kommunens tusenårssted er kulturhuspladsen, som er den åbne plads foran Sogndal kulturhus. Pladsen er tænkt som et rum for kunst, men er endnu ikke færdigudviklet.

Galleri

Eksterne henvisninger 

 Kultur i Sogndal på kortfra Kulturnett.no 

Kommuner i Vestland
Kommuner i det tidligere Sogn og Fjordane fylke
Resident Evil (serie)

Resident Evil-serien (i Japan kendt som ) er en spilserie oprindeligt udviklet af Capcom til PlayStation, men som siden hen har bredt sig til andre konsoller og til PC. Spilserien grunder i horrorelementet i samspil med gådeløsning og actionsekvenser. Spilserien har overvejende haft pæn succes, som dog især gælder den seneste udgivelse, som har gjort serien alment kendt.

Ved lanceringen af Nintendos GameCube, indgik Capcom en eksklusiv aftale med Nintendo der sikrede, at samtlige kapitler i serien blev genudgivet til Nintendos, på daværende tidspunkt, nye konsol. Det første spil i serien – Resident Evil – gennemgik en større relancering og fik bl.a. tilføjet nye spilsektioner samt opdateret den grafiske flade. De efterfølgende spil, Resident Evil 2, Resident Evil 3: Nemesis og Resident Evil: Code Veronica X, blev blot konverteret fra deres originale form uden synlige ændringer.

Udgivelsen af Resident Evil 4 markerede enden på det eksklusive samarbejde imellem Capcom og Nintendo, da en PlayStation 2-konvertering af det fjerde kapitel, fulgte ca. et halvt år efter GameCube-udgivelsen. I dag er serien spredt over mange forskellige platforme. Bl.a. har serien haft et smut til det håndholdte marked, i form af en udgave til Nintendo DS med undertitlen Deadly Silence.

Spiltitler 

Følgende tabel er en oversigt over seriens foreløbige officielle titler.
Chao Zhai

Chao Zhai (født 14. december 1971) er en kinesisk håndboldspiller, der sidst spillede i Viborg HK. Chao blev i 2002 valgt som verdens bedste håndboldspiller af International Handball Federation.

Biografi 
Chao Zhai begyndte at spille håndbold i fødebyen Beijing i 1985, og hun viste hurtigt et stort talent for spillet. Hun kom på det kinesiske landshold og med det til VM i 1999. Den høje velskydende venste back/playmaker blev interessant for vestlige klubber, og hun kom til SV Berliner VG 49, inden Randers HK gjorde et scoop og lokkede Chao til Danmark i 2001, samme år som hun ved VM scorede 49 mål i 6 kampe for sit land. 

I de tre sæsoner, Chao fik i Randers, blev hun hvert år blandt de tre mest scorende spillere i ligaen, og hun er stadig (pr. februar 2007) i top 3 blandt alle tiders mest scorende Randers HK-spillere. Efter tre år skiftede hun til Viborg HK, med hvem hun fik en lidt mindre fremtrædende rolle, men her oplevede hun til gengæld at være med til at vinde klubbens første Champions League-titel samt DM og den danske pokalturnering i 2006.

Chao stoppede sin karriere i sommeren 2007, hvorefter hun fortsatte på fuldtid som træner og lærer på Viborg HK College. Hun har ved siden af sin aktive karriere taget en diplomuddannelse som træner. I sæsonen 2008-09 vendte hun imidlertid tilbage til VHK's førstehold som backup og har efter Bojana Popovics alvorlige skade i februar 2009 fået en del spilletid.

Eksterne henvisninger 

 

Håndboldspillere fra Kina
Håndboldspillere fra Viborg HK
Håndboldspillere fra Randers HK
Brian

Brian er et drengenavn af keltisk oprindelse. Dets egentlige betydning er uvist, men keltiske sprogforskere mener, at det kan betyde "klippe", "bjerg", "stærk", "nobel" eller "slavepisker" alt afhængigt af dialekten i den pågældende region. Brian er som herskernavn knyttet til ord som "styrke, værdighed og ære". En anden betydning for navnet er "majestætisk og magtfuld". Det er tilligemed brugt som kongenavn i Irland. Brian Boru var en irsk konge, som kæmpede mod vikingers forsøg på, at erobre Irland i det 11. århundrede. Han sejrede i slaget ved Clontarf, men blev selv slået ihjel. 

Brian er også en del af den keltiske mytologi. Brian er sammen med Luchar og Luchabar, Tuirenns sønner. De er medlemmer af gudefolket og der findes en række fortællinger om de tre brødre i den keltiske mytologi.

Der findes pr. 1. januar 2007 18.868 danskere med navnet Brian (ifølge Danmarks Statistik). Navnet blev i Danmark især populært i 1960'erne pga. den amerikansk/engelske indflydelse via musik, film og medier generelt. Navnet gives sjældent til børn i dag (2 børn fik navnet i 2005).

Referencer
Keltiske guder og helte af Morten Warmind (2001), Politikens håndbøger.
 Danmarks Statistik, Navnebarometeret .

Kendte som bærer navnet
Brian Boru, irsk konge fra det 11. århundrede
Brian Cohen, Brian i filmen Life of Brian 
Brian Holm, tidligere dansk professionel cykelrytter
Brian Johnson, forsanger i det australske band AC/DC
Brian Kennedy, irsk sanger
Brian Laudrup, tidligere dansk professionel fodboldspiller
Brian Lyngholm, dansk håndboldtræner
Brian May, engelsk musiker (Queen)
Brian Mikkelsen, dansk politiker
Brian Nielsen, tidligere dansk professionel bokser
Brian De Palma, amerikansk filminstruktør
Brian Priske, dansk professionel fodboldspiller
Brian Sandberg, dansk rocker
Brian Wilson, amerikansk musiker

Se også
Bryan

Drengenavne
Resident Evil

Resident Evil henviser til forskellige artikler:

Spil 
 Resident Evil (serie) – Horrorspilserien set som en helhed.
 Resident Evil (spil) – Den første udgivelse i Resident Evil-spilserien.

Film 
 Resident Evil (filmserie):
 Resident Evil (film) – Den første film som er løst baseret over spilserien, udgivet i 2002
 Resident Evil: Apocalypse – Efterfølgeren til den første Resident Evil-film, udgivet i 2004
 Resident Evil: Extinction – Udgivet i 2007
 Resident Evil: Afterlife – Udgivet i 2010
 Resident Evil: Retribution – Udgivet i 2012
 Resident Evil: The Final Chapter – Udgivet i 2016
BEC

BEC har flere betydninger:
 Bose-Einstein kondensat – den speciel tilstandsform, som opnås ved en temperatur tæt på det absolutte nulpunkt.
 Business Education College – handelsskole i Ballerup, Hellerup og på Bornholm.
 BEC Financial Technologies – tidligere Bankernes EDB Central, dansk fintech-virksomhed.
 Business English Certificate
Cykelcross

Cykelcross  (uofficielt: cyklecross) er en cykeldisciplin, hvor rytterne konkurrerer på en rute på 2500-3500 m, der som regel består af en kombination af veje, marker og stier af minimum 3 meters bredde. I praksis afviger ruterne dog ofte fra dette i Danmark. Ruten kan have forhindringer eller stigninger, der tvinger rytterne til at springe af og på cyklen, såsom passager af trapper eller kunstige forhindringer såsom bomme på op til 40 cm. højde. I cykelcross er der depoter/pit, hvor rytteren kan køre ind og skifte cykel, såfremt der er defekt eller tungt mudder på cyklen. Tidsmæssigt køres der op til 60 min for elite-klassen for mænd. Kvinderne kører ca. 40 minutter. Sporten dyrkes som en vinterdisciplin i Europa, Nordamerika og Japan i perioden fra september til og med marts.

Cyklerne ligner almindelige racercykler, men er mere robuste, har en anden geometri, men først og fremmest adskiller dæk og bremser sig fra almindelige racercykler. Der køres med grove, mønstrede dæk, der højest må være 33 mm. brede i UCI løb. Bremserne er enten cantileverbremser eller skivebremser.

Sporten er ganske populær i Benelux-landene, men har i de senere år oplevet en opblomstring i flere lande, særligt i USA. Sporten er også i vækst i Danmark, hvor flere mountainbike- og landevejsryttere bruger sporten som vintertræning. Enkelte danske ryttere er dedikerede crossryttere og dyrker kun denne disciplin.

I Danmark arrangerer klubberne på vegne af DCU Cross Cup (CX CUP), som er en løbsserie, hvor der dystes om sejren i såvel de enkelte afdelinger som det samlede klassement. Hvor alle med licens kan deltage fra U9 og op til H70.

Et tilbagevendende løb helt uden for kategori er "Grote Prijs" i Århus. Løbet afholdes to gange om året, typisk februar og september ved Århus Cyklebane. Løbet er ramme om masser af fest og sjov, bl.a. et karnevalsløb hver februar, ligesom man har budt på cykelcross for ladcykler, farmercross og "bedstemorcross". Eliteløbet har de seneste år tiltrukket stærke ryttere fra Tjekkiet, Belgien, Norge og Australien. De første fem udgaver af løbet har haft fem forskellige vindere; GP I: Kenneth Hansen, GP II: Anthon Charmig, GP III: Magnus Skjøth, GP IV: Simon Andreassen, GP V: Joachim Parbo. Medarrangøren Joachim Parbo har desuden fire andenpladser fra de første fire udgaver.

De nationale mesterskaber, herunder DM i cykelcross, afholdes oftest anden weekend i januar.
Verdensmesterskaberne afholdes ca. tre uger efter de nationale mesterskaber.

Organisering 
Sporten organiseres i Danmark af Danmarks Cykle Union, DCU.

Kilder og henvisninger
Ngee Ann City

Ngee Ann City er et stort indkøbscenter beliggende på Orchard Road i hjertet af Singapore. Det ca. 2 mia. dkk dyre projekt blev åbnet den 21. september 1993 af den daværende premierminister Goh Chok Tong. 

Centret har to tårne som hver er 26 etager højt. Iblandt alle butikkerne er et stort center, Takashimaya, der blandt andet har et lille dansk islæt med en Georg Jensen-butik og en Royal Copenhagen-café, hvor man kan få dansk mad som smørrebrød. Der er mange mærkevarebutikker i Ngee Ann City. Heriblandt Hugo Boss, Burberry, Chanel, Christian Dior, Calvin Klein, Louis Vuitton, Bricks World (LEGO Exclusive) mm. 

Ngee Ann City huser også Sydøstasiens største boghandel, Books Kinokuniya. I de nederste tre etager er der indenfor i siden mod Orchard Road lavet et stort indendørs springvand.

Eksterne henvisninger 

 Officiel hjemmeside

Bygninger, konstruktioner og anlæg i Singapore
Indkøbscentre i Singapore
Alf Christensen

Alf Christensen (født 1973) er en dansk komponist, digter og forfatter, uddannet fra Forfatterskolen 2002. Han har publiceret i tidsskrifterne Hvedekorn og Øverste Kirurgiske. Alf Christensen skriver selv musik til sine digte.

Udgivelser 
 Aftenskum, Borgen, 2004 (Digte)

Eksterne henvisninger 
 Anmeldelse af Aftenskum på Sentura.dk

Digtere fra Danmark
Dansksprogede forfattere fra Danmark
Mikkel Thykier

Mikkel Thykier (født 1977) er en dansk digter, uddannet fra Forfatterskolen 1998.

Udgivelser 
 Skyggerne er kun flygtige, Borgen 1997 (digte)
 Katalog, Basilisk (B16) 2001
 Daglig tale, Gyldendal 2002
 Struktur – 16 objekter forarbejder til Peter Louis-Jensen, Basilisk 2003
 Skyggeboksning, Forlaget 28/6 2009 (essays)
 Gennem mig gik hun i seng med en afdød (hun tog et lig i munden) – 12 notater om Vincent Gallo, Forlaget 28/6 2009 (biografi)
 Entré – Tre forord, Anblik 2009 (poetik)
 Godmorgen, Columbus – Daglig tale, Gyldendal 2009 (dialoger)
 Over for en ny virkelighed, Edition After Hand 2011 (essay)
 SUB ROSA, Antipyrine 2013 (Collage & korrespondance)

Oversættelser 
 Dagens Vanvid & Mit Dødsøjeblik, Edition After Hand 2012 (oversættelse og efterord)

Priser og legater 
 1998: Klaus Rifbjergs Debutantpris for Lyrikere: For Skyggerne er kun flygtige
 2001: Statens Kunstfond. Arbejdslegat
 2002: Statens Kunstfond. Arbejdslegat
 2002: Michael Strunge-Prisen: tale af Mette Moestrup, Information 27-8-2002
 2003: Statens Kunstfond. Arbejdslegat
 2010: Statens Kunstfond. Arbejdslegat
 2012: Statens Kunstfond. Arbejdslegat
 2014: Statens Kunstfond. Det 3-årige arbejdsstipendie.

Essayister fra Danmark
Digtere fra Danmark
Dansksprogede forfattere fra Danmark
Mandlige forfattere i det 21. århundrede
Anders Søgaard

Anders Søgaard (født 1981 i Odense) er dansk digter, forfatter, forsker og musiker.

Søgaard uddannet fra Forfatterskolen 2002.
Han fik en bachelor i lingvistik i 2003 (Københavns Universitet), cand.ling.merc i datalingvistik i 2004 (CBS), ph.d. i sprogteknologi i 2007 og Dr. Phil. (2014) (Københavns Universitet). 
Søgaard har været seniorforsker ved Universität Potsdam i 2008 og lektor ved Center for Sprogteknologi, Københavns Universitet fra 2009. 
I 2015 flyttede han sin forskningsgruppe fra Center for Sprogteknologi til Datalogisk Institut på samme universitet og holdt tiltrædelsesforelæsning som professor der den 4. maj 2018. 

Søgaard er modtager af Elite Research Scholarship 2006 og var indvalgt i Det Unge Akademi 2011-2016.

Soloprojektet Friends of Mary Anning skrev kontrakt med Iwave Records i 2006. 

Fra tid til anden ses Søgaard som ekspert i sprogteknologi i danske medier.

Udgivelser

Skønlitteratur 
 Digte 1, Gyldendal, 2001 (Digte)
 Tasseografier, Gyldendal, 2002 (Digte)
 Fodnoter til en ung mands indre husholdning, Gyldendal, 2003 (Roman)
  (Digte)
  (Roman)

Faglitteratur 
  
 
Derudover mange andre artikler.

Henvisninger

Eksterne henvisninger 
 Hjemmeside på Københavns Universitet

Romanforfattere fra Danmark
Digtere fra Danmark
Personer fra Odense
Dansksprogede forfattere fra Danmark
Ansatte ved Copenhagen Business School